CELEX: E2010G0006
Language: et
Date: 2010-12-09 00:00:00
Title: EFTA riikide alalise komitee otsus nr 6/2010/SC, 9. detsember 2010 , millega laiendatakse EMP finantsmehhanismi ja Norra finantsmehhanismi ameti ülesandeid

24.3.2011   
            
            
               ET
            
            
               Euroopa Liidu Teataja
            
            
               L 78/58
            
         EFTA RIIKIDE ALALISE KOMITEE OTSUS
   nr 6/2010/SC,
   9. detsember 2010,
   millega laiendatakse EMP finantsmehhanismi ja Norra finantsmehhanismi ameti ülesandeid
   EFTA RIIKIDE ALALINE KOMITEE,
   võttes arvesse Euroopa Majanduspiirkonna lepingut, mida on kohandatud Euroopa Majanduspiirkonna lepingut kohandava protokolliga (edaspidi „EMP leping”),
   võttes arvesse EFTA riikide alalise komitee 5. veebruari 2004. aasta otsust nr 1/2004/SC EMP finantsmehhanismi ja Norra finantsmehhanismi ameti loomise kohta,
   võttes arvesse Euroopa Liidu, Islandi, Liechtensteini Vürstiriigi ja Norra Kuningriigi vahelist lepingut EMP finantsmehhanismi kohta aastateks 2009–2014,
   võttes arvesse EMP finantsmehhanismi käsitlevat protokolli 38b, mis on EMP lepingule lisatud eespool osutatud Euroopa Liidu, Islandi, Liechtensteini Vürstiriigi ja Norra Kuningriigi vahelise lepinguga EMP finantsmehhanismi kohta aastateks 2009–2014,
   võttes arvesse Norra Kuningriigi ja Euroopa Liidu vahelist lepingut Norra finantsmehhanismi kohta aastateks 2009–2014,
   pidades meeles, et EFTA riikide alalise komitee otsuse nr 1/2004/SC artikli 1 lõike 1 kohaselt antakse volitused 2004.–2009. aasta finantsmehhanismide haldamiseks vaid EMP finantsmehhanismi ja Norra finantsmehhanismi ametile,
   võttes arvesse, et EMP ja Norra 2009.–2014. aasta finantsmehhanismide haldamiseks on vaja sekretariaati,
   ON TEINUD JÄRGMISE OTSUSE:
   Artikkel 1
   1.   EMP finantsmehhanismi ja Norra finantsmehhanismi ametile, mis on loodud alalise komitee otsusega nr 1/2004/SC, antakse käesolevaga ülesanne toimida ka sekretariaadina, kelle ülesanne on aidata hallata EMP finantsmehhanismi aastateks 2009–2014 ja Norra finantsmehhanismi aastateks 2009–2014.
   2.   EMP finantsmehhanismi kohta aastateks 2009–2014 annab amet aru EMP finantsmehhanismi komiteele.
   3.   Norra finantsmehhanismi kohta aastateks 2009–2014 annab amet aru Norra välisministeeriumile.
   Artikkel 2
   Käesolev otsus jõustub päeval, millal jõustub õigusakt, millega luuakse EMP finantsmehhanism aastateks 2009–2014, või päeval, millal sellist õigusakti hakatakse ajutiselt kohaldama.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 9. detsember 2010
      
         
            Alalise komitee nimel
         
         
            eesistuja
         
         Stefán Haukur JÓHANNESSON
         
            peasekretär
         
         Kåre BRYN